

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.\_\_.\_\_\_\_\_\_. Nr. \_\_\_\_\_

**Par saistošajiem noteikumiem “Par pašvaldības nodevu**

**par būvatļaujas izdošanu vai būvniecības ieceres akceptu”**

Likuma “[Par nodokļiem un nodevām](https://m.likumi.lv/ta/id/33946-par-nodokliem-un-nodevam)” [12. panta](https://m.likumi.lv/ta/id/33946-par-nodokliem-un-nodevam#p12) pirmās daļas 10. punktā un Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas” 15. un 16.1 punktā noteiktas pašvaldības tiesības savā administratīvajā teritorijā uzlikt pašvaldības nodevas par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē, kā arī no­teikt personas, kas ir atbrīvojamas no nodevas samaksas.

Pamatojoties uz likuma “[Par nodokļiem un nodevām](https://m.likumi.lv/ta/id/33946-par-nodokliem-un-nodevam)” [12. panta](https://m.likumi.lv/ta/id/33946-par-nodokliem-un-nodevam#p12) pirmās daļas 10. punktu, Pašvaldību likuma 44. panta pirmo daļu, Ministru kabineta 2005. gada 28. jūnija noteikumu Nr. 480 “Noteikumi par kārtību, kādā pašvaldības var uzlikt pašvaldību nodevas” 15. un 16.1 punktu, Finanšu komitejas 2023. gada \_\_\_. \_\_\_\_ atzinumu,

**Talsu novada pašvaldības dome nolemj:**


Izdot Talsu novada pašvaldības saistošos noteikumus Nr.\_\_ “Par pašvaldības nodevu par būvatļaujas izdošanu vai būvniecības ieceres akceptu” (saistošie noteikumi pielikumā).

Domes priekšsēdētāja E. Kārkliņa

Korulis 26323348

[ainars.korulis@talsi.lv](mailto:ainars.korulis@talsi.lv)

Lēmumu nosūtīt: VARAM



Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, fakss 63232130, e-pasts pasts@talsi.lv

Talsos

*PROJEKTS*

2023. gada \_\_\_. \_\_\_\_\_\_ **Saistošie noteikumi Nr. \_\_**

(protokols Nr.\_\_, \_\_.punkts, lēmums Nr.\_\_\_)

**“Par pašvaldības nodevu par būvatļaujas izdošanu vai būvniecības ieceres akceptu”**

*Izdoti saskaņā ar likuma "*[*Par nodokļiem un nodevām*](https://m.likumi.lv/ta/id/33946-par-nodokliem-un-nodevam)*"*

[*12. panta*](https://m.likumi.lv/ta/id/33946-par-nodokliem-un-nodevam#p12)*pirmās daļas 10. punktu un*

*Ministru kabineta 2005. gada 28. jūnija noteikumu Nr. 480*

*“Noteikumi par kārtību, kādā pašvaldības var uzlikt*

*pasvaldības nodevas”*[*15.*](https://m.likumi.lv/ta/id/111605-noteikumi-par-kartibu-kada-pasvaldibas-var-uzlikt-pasvaldibu-nodevas#p15)*un*[*16.1 punktu*](https://m.likumi.lv/ta/id/111605-noteikumi-par-kartibu-kada-pasvaldibas-var-uzlikt-pasvaldibu-nodevas#p16_1)

**I. Vispārīgie jautājumi**

1. Saistošie noteikumi nosaka ar nodevu par būvatļaujas saņemšanu vai būvniecības ieceres akceptu, izdarot atzīmi paskaidrojuma rakstā apliekamos objektus, nodevas apmēru, tās aprēķināšanas un maksāšanas kārtību, kā arī atbrīvojumus no nodevas samaksas Talsu novada administratīvajā teritorijā.

2. Nodevu maksā fiziskas un juridiskas personas, kas saņem pašvaldības iestādes “Centrālā pārvalde” būvvaldes (turpmāk – būvvalde) izsniegtu būvatļauju vai atzīmi par būvniecības ieceres akceptu paskaidrojuma rakstā.

**II. Nodevas apmērs**

3. Nodeva par būvniecības ieceres akceptu, izdarot atzīmi paskaidrojuma rakstā ir 50 euro, izņēmums – elektronisko sakaru tīkla pievada ierīkošanai vai būvniecībai 20 euro.

4. Nodeva par būvatļauju:

2. grupas būvei ir 200 euro;

3. grupas būvei 500 euro.

5. Objektam, kuru veido dažādas būves vai dažādi būves lietošanas veidi, nodevas apmēru nosaka, vadoties pēc galvenās būves.

**III. Nodevas maksāšanas kārtība un atbrīvojumi**

6. Lai saņemtu atzīmi par būvatļaujā ietverto projektēšanas nosacījumu izpildi, kā arī, lai uz paskaidrojuma raksta saņemtu atzīmi par būvniecības ieceres akceptu, persona uzrāda būvvaldei nodevas maksājumu apliecinošu dokumentu.

7. No nodevas samaksas atbrīvo:

7.1. Talsu novada pašvaldības un valsts pārvaldes institūcijas;

7.2. personas, kas veic pašvaldības pasūtītu būvobjektu būvniecību, kā arī ja būvniecība nepieciešama pašvaldības funkciju nodrošināšanai;

7.3. politiski represētās personas un personas ar pirmās vai otrās grupas invaliditāti, kas veic būvprojektēšanu un būvniecību savām vajadzībām (dzīvokļi, viena vai divu dzīvokļu dzīvojamās mājas, saimniecības ēkas un garāžas individuālai lietošanai);

7.4. būvniecības iecerei ēkām, kas ir kultūras pieminekļi vai atrodas kultūras pieminekļu teritorijā;

7.5. visu veidu būvdarbus 1. grupas ēkai vai tās daļai vai 2. grupas viena dzīvokļa dzīvojamai ēkai (galvenais lietošanas veids – 1110) vai tās daļai un palīgēkai (galvenais lietošanas veids – 127402), kā arī lauku saimniecības nedzīvojamai ēkai (galvenais lietošanas veids – 1271), kuras nav augstākas par diviem stāviem un kuru apbūves laukums nav lielāks par 400 m2 un būvtilpums – par 2000 m3 – 50 procentu apmērā;

7.6. juridiskas personas, kuru juridiskā adrese reģistrēta Talsu novada administratīvajā teritorijā – 50 procentu apmērā;

7.7. dzīvokļa vienkāršotu atjaunošanu, vienkāršotu pārbūvi – 50 procentu apmērā.

8. Šo noteikumu 7.3. – 7.7. punktā noteiktās personas neatbrīvo no nodevas samaksas, ja objektā veikta patvaļīga būvniecība.

9. Nodevas atbrīvojumi nesummējas.

10. Uz atbrīvojumu no nodevas tiesīgā persona pievieno iesniegumu, iesniedzot būvniecības ieceres iesniegumu.


**IV. Noteikumu izpildes kontrole un atbildība par to neievērošanu**

11. Kontroli par nodevas samaksu veic pašvaldības iestādes “Centrālā pārvalde” Finanšu un grāmatvedības nodaļa.

12. Metodisko kontroli par nodevas samaksu veic Būvvalde, izsniedzot būvatļaujas, veicot atzīmi par projektēšanas nosacījumu izpildi, kā arī veicot atzīmi par būvniecības ieceres akceptu paskaidrojuma rakstā.

13. Savlaicīgi nesamaksātās nodevas piedzen ārējos normatīvajos aktos noteiktajā kārtībā.

Domes priekšsēdētāja E.Kārkliņa



Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, fakss 63232130, e-pasts pasts@talsi.lv

**Talsu novada pašvaldības domes 2023. gada \_\_. \_\_\_\_\_\_\_\_\_\_ saistošo noteikumu Nr. \_\_\_**

**“Par pašvaldības nodevu par būvatļaujas izdošanu vai būvniecības ieceres akceptu”**

**paskaidrojuma raksts**

Talsos

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Noteikumu izdošanas mērķis ir noteikt pašvaldības nodevas par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā un tās maksāšanas kārtību, kā arī noteikt atbrīvojumus nodevas samaksai.  Saskaņā ar grozījumiem Ministru kabineta 2014. gada 2. septembra noteikumos Nr. 529 “[Ēku būvnoteikumi](https://m.likumi.lv/ta/id/269164-eku-buvnoteikumi)” (Ministru kabineta 2022. gada 11. janvāra noteikumi Nr. 6 “[Grozījumi Ministru kabineta 2014. gada 2. septembra noteikumos Nr. 529 “Ēku būvnoteikumi”](https://m.likumi.lv/ta/id/329145-grozijumi-ministru-kabineta-2014-gada-2-septembra-noteikumos-nr-529-eku-buvnoteikumi-)) un grozījumiem Ministru kabineta 2017. gada 9. maija noteikumos Nr. 253 “[Atsevišķu inženierbūvju būvnoteikumi](https://m.likumi.lv/ta/id/291197-atsevisku-inzenierbuvju-buvnoteikumi)” (Ministru kabineta 2021. gada 20. aprīļa noteikumi Nr. 245 "[Grozījumi Ministru kabineta 2017. gada 9. maija noteikumos Nr. 253 “Atsevišķu inženierbūvju būvnoteikumi””](https://m.likumi.lv/ta/id/322615-grozijumi-ministru-kabineta-2017-gada-9-maija-noteikumos-nr-253-atsevisku-inzenierbuvju-buvnoteikumi-)) ir mainīta būvniecības ieceres dokumentācijas izstrādes un iesniegšanas kārtība. |
| 1. Fiskālā ietekme uz pašvaldības budžetu | Saskaņā ar [Pašvaldību likuma](https://m.likumi.lv/ta/id/336956-pasvaldibu-likums)  [46. panta](https://m.likumi.lv/ta/id/336956-pasvaldibu-likums#p46) otro daļu, izstrādājot saistošos noteikumus par pašvaldības nodevām, paskaidrojuma rakstā neiekļauj informāciju par plānoto projekta ietekmi uz pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Noteikumi attiecas uz fiziskām un juridiskām personām, kuri normatīvajos aktos un Noteikumos noteiktajā kārtībā plāno uzsākt būvniecības ieceri.  Noteikumos paredzēti pašvaldības nodevas atbrīvojumi un atvieglojumi fiziskām personām (politiski represētās personas un personas ar pirmās vai otrās grupas invaliditāti, kas veic būvprojektēšanu un būvniecību savām vajadzībām).  Noteikumu izdošana neietekmē konkurenci un uzņēmējdarbības vidi Pašvaldības teritorijā. |
| 1. Ietekme uz administratīvajām procedūrām un to izmaksām | 4.1. Institūcija, kur privātpersona var vērsties šo noteikumu piemērošanā, ir Talsu novada Būvvalde un pašvaldības Centrālās pārvaldes Finanšu un grāmatvedības nodaļa, atbilstoši kompetencei.  4.2. Galvenie procedūras posmi un privātpersonām veicamās darbības, ko paredz šie noteikumi – lai saņemtu atzīmi par būvatļaujā ietverto projektēšanas nosacījumu izpildi, kā arī, lai uz paskaidrojuma raksta saņemtu atzīmi par būvniecības ieceres akceptu, personai jāmaksā nodeva šajos noteikumos noteiktajā apmērā un kārtībā. Lai saņemtu atvieglojumus, persona, kas ir tiesīga saņemt atbrīvojumu no nodevas, pievieno brīvas formas iesniegumu, iesniedzot būvniecības ieceres iesniegumu.  Fiziskām un juridiskām personām, uz kuriem Noteikumi attiecināmi, netiek radītas papildus izmaksas procesuālo darbību izpildes ietvaros, izņemot pašvaldības nodevas samaksa. |
| 1. Ietekme uz pašvaldības funkcijām un cilvēkresursiem | 5.1. Pašvaldības funkcija, kuras izpildei izstrādāti šie noteikumi, ir pašvaldības kompetence nodrošināt ar būvniecības procesu saistītā administratīvā procesa tiesiskumu, kas izriet no [Būvniecības likuma](https://m.likumi.lv/ta/id/258572-buvniecibas-likums) [7. panta](https://m.likumi.lv/ta/id/258572-buvniecibas-likums#p7) pirmajā daļā minētā, kā arī no Ministru kabineta noteikumiem, kas reglamentē būvniecības ieceres dokumentācijas izstrādes un iesniegšanas kārtību. Ar minētajiem noteikumiem tiek noteiktas nodevas par būvatļauju vai būvniecības ieceres akceptu.  5.2. Pašvaldība ir izveidojusi iestādi “Centrālā pārvalde”, kuras struktūrvienības – Būvvaldes pienākumos ietilpst būvatļauju vai būvniecības ieceres akceptu izdošana, izdarot atzīmi paskaidrojuma rakstā. |
| 1. Informācija par izpildes nodrošināšanu | 6.1. Šo noteikumu izpildē tiks iesaistītas šādas Talsu novada pašvaldības iestades “Centrālā pārvalde” struktūrvienības – Būvvalde un Finanšu un grāmatvedības nodaļa, un to darbinieki veiks šo noteikumu izpildi amata pienākumu ietvaros. Nav paredzēta jaunu institūciju izveide, esošo likvidācija vai reorganizācija, netiks veidotas jaunas darba vietas.  6.2. Šo noteikumu izpildes nodrošināšanai nepieciešami resursi – tiks nodrošināti pašvaldības esošo cilvēkresursu ietvaros. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Šie noteikumi ir piemēroti iecerētā mērķa nodrošināšanai un paredz tikai to, kas nepieciešams mērķa sasniegšanai. Pašvaldības izraudzītie līdzekļi ir piemēroti leģitīma mērķa sasniegšanai un pašvaldības rīcība ir atbilstoša. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts 2023.gada \_\_.oktobrī tika publicēts pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām (<https://www.talsunovads.lv/lv/sabiedribas-viedokla-noskaidrosana-par-saistoso-noteikumu-projektiem>).  Noteiktajā termiņā sabiedrības viedokļi vai priekšlikumi \_\_\_ saņemti. |

Domes priekšsēdētāja E. Kārkliņa